**Rhwymedigaeth gyfreithiol - Uned Iechyd Galwedigaethol**

**Hysbysiad Preifatrwydd**

1. Drwy roi eich gwybodaeth bersonol i ni rydych yn cydnabod trwy hyn mai Cyngor Bwrdeistref Sirol Castell-nedd Port Talbot yw'r Rheolwr Data ar gyfer yr holl wybodaeth bersonol rydych chi'n ei darparu ar y ffurflen hon (at ddiben Rheoliad Diogelu Data Cyffredinol 2016 (GDPR) a Deddf Diogelu Data 2018 (DPA)).

2. Bydd y data personol rydym yn ei gasglu gennych trwy'r ffurflen hon yn cael ei ddefnyddio gan y cyngor (yn unol â'i rwymedigaeth i gyflawni ei swyddogaethau statudol a busnes amrywiol) at y dibenion canlynol:

 Gwasanaethau Iechyd Galwedigaethol - nod hyn yw darparu cyngor meddygol i staff rheoli a gweithwyr sy'n ofynnol i helpu i reoli presenoldeb, lleihau effaith salwch ac absenoldeb oherwydd salwch a hyrwyddo amgylchedd gwaith sy'n ddiogel ac yn iach.

Gall hyn gynnwys [Goruchwylio Iechyd](http://intranet.neath-porttalbot.gov.uk/default.aspx?page=8350), [Monitro Iechyd](http://intranet.neath-porttalbot.gov.uk/default.aspx?page=8351), [Archwiliadau Meddygol Methu Diogel a Statudol](http://intranet.neath-porttalbot.gov.uk/default.aspx?page=8352), [Hyrwyddo Iechyd Sgrinio Ffordd o Fyw](http://intranet.neath-porttalbot.gov.uk/default.aspx?page=8353), [Cyngor ar Fwyafu Rheoli Presenoldeb](http://intranet.neath-porttalbot.gov.uk/default.aspx?page=8354); [Sgrinio cyn mynd i Leoliad](http://intranet.neath-porttalbot.gov.uk/default.aspx?page=8355), [Imiwneiddiadau](http://intranet.neath-porttalbot.gov.uk/default.aspx?page=8356), [Archwiliadau Gorsafoedd Gwaith](http://intranet.neath-porttalbot.gov.uk/default.aspx?page=8357)

 Gall data hefyd gael ei ddefnyddio at ddibenion ymchwil, archwiliadau neu ystadegau ond bydd yn cael ei wneud

yn ddi-enw os mai dyma'r achos.

3. Fel rheolwr data, mae'n ofynnol i'r cyngor, o dan y GDPR, eich hysbysu o ba rai o "Amodau Prosesu Data" Erthygl 6 y GDPR y mae'n dibynnu arnynt i brosesu'ch data personol yn gyfreithlon. Yn hyn o beth, sylwer mewn perthynas â'r data a ddarperir gennych chi ar y ffurflen hon ein bod yn dibynnu ar y ddau amod canlynol o Erthygl 6:

i."Mae'r prosesu data'n angenrheidiol er mwyn cydymffurfio â rhwymedigaeth gyfreithiol y mae'r rheolwr yn destun iddo." (Erthygl 6(c) y GDPR).

ii."Mae'r prosesu data'n angenrheidiol ar gyfer perfformio tasg a wneir er budd y cyhoedd neu i arfer awdurdod swyddogol a ymddiriedir i'r rheolwr." (Erthygl 6(e) y GDPR).

4. **Opsiwn 2**

 Ar ôl i ni gael eich caniatâd/awdurdod, gallwn rannu eich data personol yn ddiogel â'r trydydd partïon canlynol (h.y. pobl/cyrff/endidau y tu allan i'r cyngor) yn unol â threfniadau rhannu data sydd gennym ar waith gyda'r trydydd partïon hynny, megis yr Awdurdod Gweithredol Iechyd a Diogelwch, GIG, Meddyg Teulu.

Gall yr Uned Iechyd Galwedigaethol rannu eich cofnodion Iechyd Galwedigaethol, ar adegau, ag yswirwyr a/neu aseswyr yswiriant a benodwyd gan yr awdurdod lle bo angen iddynt wneud hynny i asesu, trafod a/neu benderfynu ar gais y gallwch ei gyflwyno i'r awdurdod mewn perthynas ag anafiadau personol a/neu niwed i'ch iechyd sy'n deillio o'ch cyflogaeth gyda'r awdurdod.

5. Bydd yr wybodaeth bersonol a gesglir gennych yn cael ei chadw gan y cyngor am gyfnod o:

75 o flynyddoedd ar ôl eich dyddiad geni.

Caiff gwybodaeth ei chadw tan eich bod wedi cyrraedd 75 oed fel y'i hargymhellwyd gan Gymdeithas Feddygol Prydain oni bai fod angen clinigol neu ofyniad statudol cydnabyddedig i'w chadw am gyfnod hwy.

6. Sylwer bod gofyn i ni gasglu data personol penodol yn unol â gofynion statudol ac mewn achosion o'r fath gall eich methiant i roi'r wybodaeth honno i ni arwain at anallu'r cyngor i ddarparu gwasanaeth i chi a/neu gallech wynebu achos cyfreithiol.

7. Byddem yn eich hysbysu bod gennych yr hawl, o dan Erthygl 21 y GDPR, i wrthwynebu i'r awdurdod ar unrhyw adeg am y ffaith ein bod yn prosesu'ch data personol at ddibenion cynnal tasg gyhoeddus neu arfer ein hawdurdod swyddogol.

8. Ni fydd y cyngor yn trosglwyddo unrhyw elfen o'ch data personol y tu allan i'r Undeb Ewropeaidd. Bydd holl waith prosesu eich data personol gennym ni yn cael ei wneud yn y Deyrnas Unedig neu yng ngwledydd eraill yr Undeb Ewropeaidd.

9. Ni fydd y cyngor yn defnyddio'ch data personol at ddibenion gwneud penderfyniadau awtomataidd.

10. Sylwer, o dan y GDPR, y rhoddir yr hawliau canlynol i unigolion mewn perthynas â'u data personol:

i.Yr hawl i gael mynediad at eu data personol a gedwir gan reolwr data.

ii.Yr hawl i gywiro data gwallus gan reolwr data.

iii.Yr hawl i ddileu eu data (mewn rhai amgylchiadau cyfyngedig).

iv.Yr hawl i gyfyngu ar brosesu eu data gan reolwr data (mewn rhai amgylchiadau cyfyngedig).

v.Yr hawl i wrthwynebu i'w data gael ei ddefnyddio ar gyfer marchnata uniongyrchol.

vi.Yr hawl i gludadwyedd data (h.y. trosglwyddo data'n electronig i reolwr data arall).

Gellir cael mwy o wybodaeth am yr holl hawliau uchod ar wefan y Comisiynydd Gwybodaeth: www.ico.org.uk.

11. Os oes gennych unrhyw ymholiadau am ein defnydd o'ch data personol, rydych yn dymuno cael mynediad at yr un data neu rydych am wneud cwyn am brosesu'ch data personol, ysgrifennwch at Swyddog Diogelu Data'r cyngor yn y cyfeiriad canlynol: Cyfarwyddiaeth Cyllid a Gwasanaethau Corfforaethol, Canolfan Ddinesig, Port Talbot SA13 1PJ.

12.Sylwer os ydych yn cyflwyno cais neu gŵyn i Swyddog Diogelu Data'r cyngor (gweler rhif 9 uchod) ac rydych yn anfodlon ar ymateb y cyngor, mae hawl gennych i gwyno'n uniongyrchol i Swyddfa'r Comisiynydd Gwybodaeth. Gellir dod o hyd i fanylion cyswllt Swyddfa'r Comisiynydd a mwy o wybodaeth am eich hawliau ar wefan y comisiynydd yn [www.ico.org.uk](http://www.ico.org.uk).